KCE โบรกฯชี้กำไรไตรมาส 2 สดใส-ทั้งปีโตทะลัก 103% แตะ 2.2 พันลบ. แถมรับอานิสงส์บาทอ่อน
KCE โบรกฯชี้กำไรไตรมาส 2 สดใส-ทั้งปีโตทะลัก 103% แตะ 2.2 พันลบ. แถมรับอานิสงส์เงินบาทอ่อน แนะซื้อเก็งกำไร
KCE โบรกฯชี้กำไรไตรมาส 2 สดใส-ทั้งปีโตทะลัก 103% แตะ 2.2 พันลบ. แถมรับอานิสงส์เงินบาทอ่อน แนะซื้อเก็งกำไร
12 ก.ค. 2564

บล.โนมูระ พัฒนสิน ระบุในบทวิเคราะห์วันนี้(7ก.ค.2564) ว่า บริษัท เคซีอี อีเลคโทรนิคส์ จำกัด (มหาชน) หรือ KCE (Trading): S 72.0/71.0 R 75.0/76.0 (Stop Loss: 70)  ภาพธุรกิจยังดีมาก คำสั่งซื้อปัจจุบันเพียงพอถึง พ.ย. แล้วตามกลุ่มลูกค้ารถยุโรป ที่มีความต้องการเซมิคอนดักเตอร์ และเพื่อปิดความเสี่ยงในภาวะเซมิคอนดักเตอร์ขาดแคลน
ขณะที่ บริษัทเตรียมเริ่มปรับราคากว่า 5% ตั้งแต่ไตรมาส 2/2564 เพื่อชดเชยผลกระทบจากทองแดงสูงขึ้น โดยรวมมองกำไรไตรมาส 2/2564 ราว 559 ล้านบาท เพิ่มทั้ง ช่วงเดียวกันของปีก่อน,เทียบไตรมาสก่อนหน้า และมองกำไรทั้งปี 2.2 พันลบ. +103% ช่วงเดียวกันของปีก่อน จากยอดขายปี 21F โตกว่า +28% และอัตรากำไรที่สูงขึ้น
โดย Valuation: Trading รับภาพ bullish ของกลุ่มอิเล็กทรอนิกส์และรถยนต์ โดยราคาหุ้นปัจจุบันมี PER21F ที่ 38 เท่าและ เงินบาทอยู่ในแนวโน้มอ่อนค่าล่าสุด32.3 บาท/ดอลล่าร์ + จีนมีมาตรการชะลอความร้อนแรงของโภคภัณฑ์ (รวมทองแดง) โดยการลดการถือครองในแหล่งสำรอง เป็นสัญญาณบวกต่อต้นทุนทองแดงของ KCE ช่วงถัดไป ในภาวะที่ปรับราคาขายขึ้นมาได้แล้ว